ครม.เห็นชอบมาตรการภาษี จูงใจบริจาคให้แก่กองทุนเพื่อความเสมอภาคทางการศึกษา หักลดหย่อนภาษี
ครม.เห็นชอบมาตรการภาษี จูงใจบริจาคให้แก่กองทุนเพื่อความเสมอภาคทางการศึกษา หักลดหย่อนภาษีนายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่า คณะรัฐมนตรีเห็นชอบมาตรการภาษีเพื่อสนับสนุนการบริจาคให้แก่กองทุนเพื่อความเสมอภาคทางการศึกษา ตามที่กระทรวงการคลังเสนอ ทั้งนี้เพื่อให้เป็นไปตามพระราชบัญญัติกองทุนเพื่อความเสมอภาคทางการศึกษา พ.ศ. 2560 สำหรับการบริจาคตั้งแต่วันที่ 14 พฤษภาคม 2561 ถึงวันที่ 31 ธันวาคม 2563 สามารถนำไปหักลดหย่อนภาษีได้ กรณีบุคคลธรรมดา ให้หักลดหย่อนได้เป็นจำนวน 2 เท่าของจำนวนเงินที่บริจาค แต่ต้องไม่เกินร้อยละ 10 ของเงินได้ ส่วนบริษัทหรือห้างหุ้นส่วนนิติบุคคล ให้หักเป็นรายจ่ายได้เป็นจำนวน 2 เท่า ของรายจ่ายที่บริจาค แต่ต้องไม่เกินร้อยละ 10 ของกำไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ อย่างไรก็ตามคาดว่า มาตรการภาษีดังกล่าว จะมีผลทำให้การจัดเก็บภาษีลดลงตลอดระยะเวลาโครงการประมาณ 45 ล้านบาท แต่จะมีส่วนช่วยลดภาระการจัดสรรงบประมาณรายจ่ายของรัฐในการสนับสนุนเงินเพื่อสร้างความเสมอภาคทางการศึกษา